PMIndiaData/PMIndiaSum huggingface dataset:
प्रधानमंत्री ने जागरण फोरम को संबोधित किया

प्रधानमंत्री श्री नरेन्द्र मोदी ने आज नई दिल्ली में जागरण प्रकाशन समूह द्वारा आयोजित जागरण फोरम को संबोधित किया। प्रधानमंत्री ने लोकतंत्र में जागरूकता के महत्व पर जोर देने के लिए “सतत जागरूकता, स्वतंत्रता का मूल्य है” को उद्धृत किया। उन्होंने कहा जीवंत लोकतंत्र के लिए जन भागीदारी की आवश्यकता है। प्रधानमंत्री ने महात्मा गांधी को याद करते हुए कहा कि उन्होंने कैसे स्वतंत्रता संग्राम को जन आंदोलन में बदल दिया। उन्होंने कहा कि ‘जन आंदोलन’ का यह मॉडल देश की विकास प्रक्रिया पर भी लागू किया जाना चाहिए। प्रधानमंत्री ने कहा कि आजादी से पहले कानून इस आधार पर बनते थे कि लोगों पर भरोसा नहीं किया जाना चाहिए। हालांकि अब यह दृष्टिकोण बदलना चाहिए। इस संदर्भ में प्रधानमंत्री ने दस्तावेजों के स्व-प्रमाणन, स्वच्छ भारत अभियान में लोगों की भागीदारी और रसोई गैस सब्सिडी छोड़ने के अभियान के उदाहरण दिए। प्रधानमंत्री ने यह भी बताया कि कैसे प्रधानमंत्री मुद्रा योजना और ‘स्टार्ट अप इंडिया, स्टैंड अप इंडिया’ पहल सकारात्मक प्रभाव पैदा कर रही है। प्रधानमंत्री ने ‘न्‍यूनतम सरकार, अधिकतम सुशासन’ यानी मिनिमम गवर्नमेंट, मैक्सिमम गवर्नेंस के दृष्टिकोण की व्याख्या की और कहा कि पुराने कानून समाप्त किए जा रहे हैं।
प्रधानमंत्री ने हॉकी खिलाड़ी बलबीर सिंह सीनियर के निधन पर शोक व्यक्त किया

प्रधानमंत्री श्री नरेन्द्र मोदी ने हॉकी खिलाड़ी पद्म श्री बलबीर सिंह सीनियर के निधन पर शोक व्यक्त किया है। प्रधानमंत्री ने कहा, ‘पद्म श्री बलबीर सिंह सीनियर जी को उनके शानदार खेल के लिए याद किया जाएगा। उन्होंने हमें बहुत गौरवान्वित किया और देश का नाम रोशन किया। निस्संदेह वह एक शानदार हॉकी खिलाड़ी थे और उन्होंने एक महान गुरु के रूप में भी अपनी पहचान बनाई। उनके निधन की खबर सुनकर दुखी हूं। उनके परिवार और शुभचिंतकों के प्रति संवेदना।’
सात नई रक्षा कंपनियों को राष्ट्र को समर्पित करने के कार्यक्रम के अवसर पर प्रधानमंत्री का संबोधन

नमस्कार! राष्ट्र रक्षा से जुड़े इस महत्वपूर्ण कार्यक्रम में हमारे साथ जुड़े देश के रक्षामंत्री श्रीमान राजनाथ सिंह जी, राज्य रक्षामंत्री श्रीमान अजय भट्ट जी, रक्षा मंत्रालय के सभी अधिकारीगण, और देश भर से जुड़े सभी साथियों! अभी दो दिन पूर्व ही नवरात्रि के इस पावन पर्व के दरम्‍यान अष्‍टमी के दिन मुझे देश को एक बहुत ही comprehensive planning को ले करके गति शक्ति इस कार्यक्रम को लॉन्‍च करने का अवसर मिला और आज विजयादशमी के पावन पर्व पर राष्‍ट्र को सशक्‍त बनाने के लिए, राष्‍ट्र को अजेय बनाने के लिए जो लोग दिन-रात खपा रहे हैं उनके सामर्थ्‍य में और अधिक आधुनिकता लाने के लिए एक नई दिशा की ओर चलने का अवसर और वो भी विजयादशमी के पावन पर्व पर, ये अपने-आप में ही शुभ संकेत ले करके आता है। इस कार्यक्रम की शुरुआत भारत की महान परंपरा पर चलते हुए शस्त्र पूजन से की गई है। हम शक्ति को सृजन का माध्यम मानते हैं। इसी भावना के साथ, आज देश अपने सामर्थ्य को बढ़ा रहा है, और आप सब देश के इन संकल्पों के सारथी भी हैं। मैं आप सभी को, और पूरे देश को इस अवसर पर विजया दशमी की पुन: हार्दिक बधाई देता हूँ। साथियों, आज ही पूर्व राष्ट्रपति, भारतरत्न, डॉक्टर  का बहुत लाभ होगा, और हम सब मिलकर आत्मनिर्भर भारत के अपने संकल्प को पूरा करेंगे। इसी भावना के साथ फिर एक बार आप सबको विजयादशमी की बहुत-बहुत शुभकामनाएं। आप सभी का बहुत बहुत धन्यवाद!
प्रधानमंत्री ने जनजातीय गौरव दिवस के अवसर पर रांची में भगवान बिरसा मुंडा स्मृति उद्यान सह स्वतंत्रता सेनानी संग्रहालय का उद्घाटन किया

भारत सरकार ने घोषणा की है कि भगवान बिरसा मुंडा की जयंती को जनजातीय गौरव दिवस के रूप में मनाया जाएगा। इस अवसर को चिह्नित करने के लिए, प्रधानमंत्री श्री नरेन्द्र मोदी ने आज रांची में भगवान बिरसा मुंडा स्मृति उद्यान सह स्वतंत्रता सेनानी संग्रहालय का वीडियो कॉन्फ्रेंसिंग के माध्यम से उद्घाटन किया। इस अवसर पर झारखंड के राज्यपाल, मुख्यमंत्री और केंद्रीय मंत्री भी उपस्थित थे। इस अवसर पर जनसभा को संबोधित करते हुए प्रधानमंत्री ने कहा कि आज़ादी के इस अमृतकाल में देश ने तय किया है कि भारत की जनजातीय परम्पराओं को, इसकी शौर्य गाथाओं को देश अब और भी भव्य पहचान देगा। इस ऐतिहासिक अवसर पर देश को बधाई देते हुए, प्रधानमंत्री ने कहा कि इसी क्रम में ऐतिहासिक फैसला लिया गया है कि आज से हर वर्ष देश 15 नवम्बर अर्थात भगवान बिरसा मुंडा के जन्म दिवस को ‘जनजातीय गौरव दिवस’ के रूप में मनाएगा। प्रधानमंत्री ने श्री अटल बिहारी वाजपेयी को भी श्रद्धांजलि अर्पित की जिनकी प्रबल इच्छाशक्ति से झारखंड राज्य अस्तित्व में आया। श्री मोदी ने कहा, "यह अटल जी ही थे जिन्होंने देश की सरकार में सबसे पहले एक अलग जनजातीय मंत्रालय का गठन किया और जनजातीय हितों को देश की नीतियों से जोड़ा।" प्रधानमंत्री ने देश के जनजातीय समाज, भारत के प्रत्येक नागरिक को भगवान बिरसा मुंडा स्मारक उद्यान सह स्वतंत्रता सेनानी संग्रहालय के लिए बधाई दी। उन्होंने कहा, "ये संग्रहालय, स्वाधीनता संग्राम में जनजातीय नायक-नायिकाओं के योगदान का, विविधताओं से भरी हमारी जनजातीय संस्कृति का जीवंत अधिष्ठान बनेगा।" भगवान बिरसा के दृष्टिकोण की चर्चा करते हुए, प्रधानमत्री ने कहा कि भगवान बिरसा जानते थे कि आधुनिकता के नाम पर विविधता, प्राचीन पहचान और प्रकृति के साथ सामजस्य बिठाने का प्रयास समाज के कल्याण का तरीका नहीं है लेकिन इसके साथ-साथ ही वे आधुनिक शिक्षा के भी प्रबल समर्थक थे और अपने ही समाज की बुराइयों और कमियों के खिलाफ आवाज उठाने का साहस रखते थे। प्रधानमंत्री ने कहा कि स्वतंत्रता संग्राम का उद्देश्य भारत की सत्ता, भारत के लिए निर्णय लेने की अधिकार-शक्ति भारतीयों के हाथों में स्थानांतरित करना है। इसके अलावा 'धरती आबा' की लड़ाई भी उस सोच के खिलाफ थी जो भारत के जनजातीय समाज की पहचान मिटाना चाहती थी। प्रधानमंत्री ने कहा कि "भगवान बिरसा ने समाज के लिए जीवन जिया, अपनी संस्कृति और अपने देश के लिए अपने प्राणों का परित्याग कर दिया। इसलिए, वह आज भी हमारी आस्था में, हमारी भावना में हमारे भगवान के रूप में उपस्थित हैं।” प्रधानमंत्री ने कहा कि धरती आबा बहुत लंबे समय तक इस धरती पर नहीं रहे लेकिन उन्होंने जीवन के इस छोटे से कालखंड में देश के लिए एक पूरा इतिहास लिखा और भारत की पीढ़ियों को दिशा दी।
सॉफ्ट बैंक कॉरपोरेशन, भारती एन्‍टरप्राइज और जापान बैंक फॉर इंटरनेशनल कॉरपोरेशन के शीर्ष अधिकारियों ने प्रधानमंत्री से मुलाकात की

सॉफ्ट बैंक कॉरपोरेशन के चेयरमैन और सीईओ श्री मासायोशी सन, भारती एन्‍टरप्राइज के चेयरमैन श्री सुनील भारती मित्‍तल और जापान बैंक फॉर इंटरनेशनल कॉरपोरेशन के वरिष्‍ठ प्रबंध निदेशक श्री तादाशी माएदा ने 22 जून, 2015 को नई दिल्‍ली में प्रधानमंत्री श्री नरेन्‍द्र मोदी से मुलाकात की। उन्‍होंने “मेक इन इंडिया” अभियान के एक हिस्‍से के रूप में भारत में नवीकरणीय ऊर्जा के क्षेत्र में निवेश करने के प्रति दिलचस्‍पी जताई।
प्रधानमंत्री ने मणिपुर में असम राइफल्स के काफिले पर हमले की निंदा की

प्रधानमंत्री श्री नरेन्द्र मोदी ने मणिपुर में असम राइफल्स के काफिले पर हुए हमले की निंदा की है। उन्होंने आज शहीद हुए जवानों और उनके परिजनों को श्रद्धांजलि दी। प्रधानमंत्री ने ट्वीट किया: "मणिपुर में असम राइफल्स के काफिले पर हमले की कड़ी निंदा करता हूं। मैं उन सैनिकों और उनके परिवार के सदस्यों को श्रद्धांजलि देता हूं जो आज शहीद हुए हैं। उनके बलिदान को कभी नहीं भुलाया जा सकेगा। दु:ख की इस घड़ी में मेरी संवेदनाएं शोक संतप्त परिवारों के साथ हैं।"
मंत्रिमंडल ने उच्‍चतम न्‍यायालय के निर्णय के अनुपालन में स्थिति-सह-प्रगति रिर्पोट को मंजूरी दी और ‘नदियों को जोड़ने के लिए एक विशेष समिति का गठन किया’

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने रिट याचिका संख्‍या 2002 का 668 के साथ रिट याचिका (सिविल) 2002 का 512 : नदियों को जोड़ने के मामले में दिनांक 27 फरवरी 2012 के उच्‍चतम न्‍यायलय के निर्णय के अनुपालन में स्थिति-सह-प्रगति रिर्पोट और ‘नदियों को जोड़ने के लिए एक विशेष समिति के गठन को मंजूरी दी’ है। केंद्रीय मंत्रिमंडल की मंजूरी से भारत सरकार की राष्‍ट्रीय भावी योजना 1980 के अंर्तगत नदी जोड़ने की परियोजनाओं की निगरानी में मदद मिलेगी। नदियों को जोड़ने के लिए विशेष समिति की स्थिति-सह-प्रगति रिर्पोट को द्विवार्षिक रूप से मंत्रिमंडल को सूचनार्थ प्रस्‍तुत की जाएगी जिससे यथासंभव तीव्र गति से देश के हित में शीघ्र और उचित निर्णय लेने में मदद मिलेगी।
प्रधानमंत्री ने सशस्‍त्र सेना झंडा दिवस पर सशस्‍त्र सेनाओं के जवानों और पुरोधाओं को सलाम किया

प्रधानमंत्री श्री नरेन्‍द्र मोदी ने सशस्‍त्र सेना झंडा दिवस पर सशस्‍त्र सेनाओं के जवानों और पुरोधाओं को सलाम किया। अपने संदेश में प्रधानमंत्री ने कहा : ‘सशस्‍त्र सेना झंडा दिवस पर हम अपने बहादुर सैनिकों और पुरोधाओं की बहादुरी और आत्‍मोत्‍सर्ग को सलाम करते हैं और उनके कल्‍याण के लिए अपनी वचनबद्धता दोहराते हैं।’
प्रधानमंत्री श्री नरेन्द्र मोदी 5 जनवरी, 2019 को झारखंड और ओडिशा के दौरे पर रहेंगे

प्रधानमंत्री श्री नरेन्द्र मोदी कल 5 जनवरी, 2019 को झारखंड और ओडिशा के दौरे पर रहेंगे। प्रधानमंत्री झारखंड में उत्तरी कोयल (मंडल बांध) परियोजना और कनहर स्टोन पाइपलाइन सिंचाई प्रणाली के पुनरुद्धार की आधारशिला रखे जाने के अवसर पर एक पट्टिका का अनावरण करेंगे। श्री नरेन्द्र मोदी वीडियो कांफ्रेंसिंग के जरिये प्रधानमंत्री आवास योजना के तहत 25,000 लाभार्थियों के सामूहिक ई-गृह प्रवेश का शुभारंभ करेंगे। प्रधानमंत्री एक जनसभा को संबोधित भी करेंगे। प्रधानमंत्री इसके बाद ओडिशा रवाना हो जायेंगे। प्रधानमंत्री बारीपाड़ा में आईओसीएल की एलपीजी पाइपलाइन परियोजना का बालासोर-हल्दिया-दुर्गापुर खंड और बालासोर मल्टी-मोडल लॉजिस्टिक पार्क राष्ट्र को समर्पित करेंगे। प्रधानमंत्री प्राचीन किले हरिपुरगढ़ में रासिका रे मंदिर के विकास एवं संरक्षण से जुड़े कार्य का शुभारंभ होने के अवसर पर एक पट्टिका का अनावरण करेंगे। प्रधानमंत्री विभिन्न राष्ट्रीय राजमार्ग परियोजनाओं को चार लेन में तब्दील करने के कार्य की आधारशिला रखेंगे। प्रधानमंत्री इसके अलावा छह पासपोर्ट सेवा केंद्रों का उद्घाटन करेंगे। प्रधानमंत्री टाटानगर से बदामपहाड़ तक चलने वाली दूसरी पैसेंजर ट्रेन को झंडी दिखाकर रवाना करेंगे। प्रधानमंत्री बारीपाड़ा में एक जनसभा को संबोधित भी करेंगे।
म्यामांर, ऑस्ट्रेलिया और फिजी के दौरे पर रवाना होने से पहले प्रधानमंत्री का वक्तव्य

मैं बड़ी उम्मीदों के साथ म्यामांर, ऑस्ट्रेलिया और फिजी के दौरे पर कल रवाना हो रहा हूं। मैं म्यामांर की राजधानी ने पई ताव में 12-13 नवम्बर को होने वाले भारत-आसियान शिखर सम्मेलन और पूर्वी एशिया शिखर सम्मेलन, ऑस्ट्रेलिया के ब्रिस्बेन में होने वाले जी-20 शिखर सम्मेलन, ऑस्ट्रेलिया के द्विपक्षीय दौरे और फिजी द्वीप के दौरे की अहमियत से पूरी तरह वाकिफ हूं, जहां मुझे प्रशांत द्वीपों के नेताओं से मिलने का भी अवसर मिलेगा। इन शिखर सम्मेलनों और अपने द्विपक्षीय दौरों के दरम्यान मैं एशिया, अफ्रीका, यूरोप, उत्तरी अमेरिका, लैटिन अमेरिका और प्रशांत क्षेत्र का प्रतिनिधित्व करने वाले देशों के 40 से भी ज्यादा नेताओं के साथ-साथ अनेक बहुपक्षीय संस्थानों के प्रमुखों से भी मिलूंगा। ये बैठकें ऐसे समय में हो रही हैं जब विश्व को अनेक चुनौतियों से दो-चार होना पड़ रहा है। मैं एक ऐसा वैश्विक माहौल बनाए जाने की उम्मीद कर रहा हूं जिससे आर्थिक विकास और शांतिपूर्ण विश्व की हमारी अपेक्षाओं को संबल मिलेगा। दस सदस्यीय आसियान में तीसरी सर्वाधिक आबादी रहती है। यह इस शताब्दी में दुनिया की सातवीं सबसे बड़ी अर्थव्यवस्था और सर्वाधिक तेजी से विकसित होने वाला तीसरा आर्थिक निकाय बन जाएगा। यह गतिशील क्षेत्र हमारा महाद्वीपीय और सामुद्रिक पड़ोसी है, जिसके साथ हमारे रिश्ते सदियों पुराने हैं। आसियान हमारी ‘एक्ट एशिया’ नीति के मूल में और एक एशियाई शताब्दी के हमारे सपने के केन्द्र में है, जहां सहयोग और एकीकरण साफ तौर पर नजर आएंगे। मैं आसियान के नेताओं से विचार-विमर्श करने के लिए उत्सुक हूं ताकि यह जान सकूं कि हमारे रिश्ते को नई ऊंचाई पर कैसे पहुंचाया जा सकता है। यह हर सदस्य के साथ हमारे गहराते द्वीपक्षीय रिश्तों के लिए पूरक के तौर पर काम करेगा। दुनिया के किसी भी क्षेत्र में इतनी गतिशीलता नहीं है या उसे इतनी सारी चुनौतियों का सामना नहीं करना पड़ रहा है जितने से हिंद महासागर, महाद्वीपीय एशिया और प्रशांत महासागर के दायरे में आने वाले क्षेत्र को जूझना पड़ रहा है। इसी तरह शायद किसी भी अन्य फोरम में इस क्षेत्र और दुनिया के भविष्य को आकार देने की क्षमता नहीं है जितनी पूर्वी एशिया शिखर सम्मेलन में है। पूर्वी एशिया शिखर सम्मेलन में मैं आसियान और सात वैश्विक नेताओं के साथ इन मुद्दों पर चर्चा करने को उत्सुक हूं कि हम शांति, स्थिरता और समृद्धि के लिए किस तरह से क्षेत्रीय संस्थानों, अंतर्राष्ट्रीय मानकों और क्षेत्रीय सहयोग को मजबूत कर सकते हैं। जी-20 शिखर सम्मेलन उन सदस्य देशों के लिए एक बड़ा ही अहम फोरम है जो अपनी गतिविधियों में तालमेल बैठाने और वैश्विक आर्थिक विकास एवं स्थिरता को सहारा देने, स्थिर वित्तीय बाजार, वैश्विक व्यापारिक व्यवस्था और रोजगार सृजन को सुनिश्चित करने के लिए सामूहिक कदम उठाने के पक्षधर हैं। जी-20 में वे देश शामिल हैं जिनके पास विश्व के कुल आर्थिक उत्पादन का 85 फीसदी है। मैं इन मुद्दों पर भी चर्चा करने का इरादा रखता हूं कि हम किस तरह से अगली पीढ़ी के ढांचे के निर्माण में तेजी ला सकते हैं, जिसमें डिजिटल ढांचा भी शामिल होगा और जो स्वच्छ एवं किफायती ऊर्जा तक पहुंच सुनिश्चित करेगा। मेरे लिए एक अहम मुद्दा काले धन के खिलाफ अंतर्राष्ट्रीय सहयोग की अहमियत पर प्रकाश डालना होगा।
प्रधानमंत्री ने कर्नाटक विधानसभा के उपाध्यक्ष श्री आनंद ममानी के निधन पर शोक व्यक्त किया

प्रधानमंत्री श्री नरेन्द्र मोदी ने कर्नाटक विधानसभा के उपाध्यक्ष श्री आनंद ममानी के निधन पर शोक व्यक्त किया है। एक ट्वीट में, प्रधानमंत्री ने कहा: “कर्नाटक विधानसभा के उपाध्यक्ष श्री आनंद ममानी के निधन से दुखी हूं। वह एक मजबूत नेता थे, जिन्होंने बड़े पैमाने पर सामाजिक सशक्तिकरण के लिए काम किया। उन्होंने पूरे कर्नाटक में बीजेपी को मजबूत करने के लिए भी काम किया। मेरी संवेदनाएं उनके परिवार और समर्थकों के साथ हैं। ओम शांति।”
प्रधानमंत्री अब इंस्टाग्राम पर भी!

सोशल नेटवर्किंग साइट इंस्टाग्राम पर अब जुड़िए प्रधानमंत्री श्री नरेंद्र मोदी से। अपने शुभचिंतकों के साथ लगातार संपर्क बनाए रखने की दिशा में एक कदम आगे बढ़ते हुए प्रधानमंत्री श्री नरेंद्र मोदी ने 12 नवंबर, 2014 को सोशल नेटवर्किंग साइट इंस्टाग्राम पर भी अपना अकाउंट बना लिया है। ने पी दौ, म्यांमार में 25वें आसियान सम्मलेन से उन्होंने इंस्टाग्राम पर अपनी पहली फोटो शेयर की है। इंस्टाग्राम से पहले प्रधानमंत्री फेसबुक, ट्विटर, गूगल प्लस जैसी विभिन्न सोशल नेटवर्किंग साइट्स के जरिए एक विशाल जनसमूह के साथ जुड़े हुए हैं। उनके द्वारा अकसर किए जाने वाले ट्वीट्स और फेसबुक पर डाले जाने वाले पोस्ट समेत सोशल मीडिया का पूरा मंच उनके फोलोवर्स और दुनिया भर में फैले समर्थकों के लिए काफी उपयोगी साबित हुआ है। इसके अलावा प्रधानमंत्री श्री नरेंद्र मोदी स्टंबलअपॉन, पिंटरेस्ट, टंबलर और लिंकडिन जैसी विभिन्न सोशल साइट्स पर भी लगातार सक्रिय रहते हैं। वह अकसर फ्लिकर पर भी फोटो शेयर करते हैं। श्री नरेंद्र मोदी लगातार डिजिटल मीडिया के इस्तेमाल को प्रोत्साहन दे रहे हैं। प्रधानमंत्री सरकार द्वारा किए कार्यों व उसकी योजनाओं को लोगों को बताने और उसके अभियानों में जन भागीदारी बढ़ाने के उद्देश्य से सोशल मीडिया का इस्तेमाल कर रहे हैं। उदाहरण के तौर पर सोशल मीडिया के जरिए स्वच्छ भारत अभियान से जुड़ने के लिए लोगों को प्रोत्साहित किया जा रहा है। सीधे जनता के साथ संवाद स्थापित करने के लिए सोशल मीडिया काफी मददगार साबित हो रहा है।
प्रधानमंत्री ने सिक्किम में पाक्‍योंग हवाई अड्डे का उद्घाटन किया, इसके साथ ही राज्‍य हवाई संपर्क सेवा से जुड़ा

प्रधानमंत्री नरेन्‍द्र मोदी ने आज सिक्किम में पाक्‍योंग हवाई अड्डे का उद्घाटन किया। यह सिक्किम का पहला और देश का सौंवा हवाई अड्डा है। इस मौके पर विशाल जनसभा को संबोधित करते हए उन्‍होंने कहा कि आज का दिन सक्किम के लिए ऐतिहासिक दिन होने के साथ ही देश के लिए भी एक महत्‍वपूर्ण दिन है। प्रधानमंत्री ने कहा कि पाक्‍योंग हवाई अड्डे के साथ ही देश में हवाई अड्डों की कुल संख्‍या बढ़कर सौ हो गयी है। उन्‍होंने इस अवसर पर सिक्किम के युवा क्रिकेट खिलाड़ी निलेश लामीचाने का भी जिक्र किया जो विजय हजारे ट्राफी में शतक बनाने वाला राज्‍य का पहला खिलाड़ी बना है। श्री मोदी ने कहा कि पाक्‍योंग हवाई अड्डा सिक्किम के लिए हवाई संपर्क सेवा को सुगम बनाएगा। उन्‍होंने कहा कि‍ यह सुनिश्चित करने के लिए कि यह आम आदमी के लिए उपयोगी बन सके, हवाई अड्डे को उड़ान योजना का हिस्‍सा बनाया गया है। प्रधानमंत्री ने कहा कि‍ समूचे पूर्वोत्‍तर क्षेत्र के लिए बेहतर आधारभूत संरचना और भावानात्‍मक जुड़ाव पर तेज गति से काम किए जाने पर जोर दिया गया है। उन्‍होंने कहा कि विकास कार्यो की समीक्षा के लिए व्‍यक्‍तिगत रूप से वह कई बार पूर्वोत्‍तर राज्‍यों का दौरा कर चुके हैं और इसके अलावा कई केन्‍द्रीय मंत्रियों ने भी इस क्षेत्र का नियमित रूप से दौरा किया है। श्री मोदी ने कहा कि इसके नतीजे सामने दिखाई रहे हैं। उन्‍होंने इस संदर्भ में क्षेत्र में बेहतर रेल और हवाई संपर्क सेवा तथा सड़कों और पुलों आदि का जिक्र किया। प्रधानमंत्री ने कहा कि देश के सौ हवाई अड्डों में से 35 हवाई अड्डों का परिचालन पिछले चार वर्षों के दौरान हुआ।उन्‍होंने इस अवसर पर जैविक खेती के क्षेत्र में सिक्किम की प्रगति का उल्‍लेख भी किया। उन्‍होंने कहा कि‍ पूर्वोत्‍तर क्षेत्र के लिए मिशन आर्गेनिक वैल्‍यू डेवलपमेंट की पहल केन्‍द्र सरकार की ओर से की गयी है।
मंत्रिमंडल को नवीकरणीय ऊर्जा में सहयोग पर भारत और गुयाना के बीच समझौता-ज्ञापनसे अवगत कराया गया

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को नवीकरणीय ऊर्जा में सहयोग के लिए भारत और गुयाना के बीच हुए समझौता-ज्ञापन से अवगत कराया गया। समझौता ज्ञापन पर 30 जनवरी, 2018 को दिल्‍ली में विद्युत तथा नवीन और नवीकरण ऊर्जा राज्‍य मंत्री (स्‍वतंत्र प्रभार) श्री आर के सिंह तथा गुयाना के द्वितीय उपराष्‍ट्रपति और विदेश मंत्री महामहिम श्री कार्ल बी ग्रिनिज द्वारा हस्‍ताक्षर किया गया। समझौता ज्ञापन का उद्देश्‍य दोनों देशों में पारस्‍परिक लाभ, समानता और पारस्‍परिक आदान-प्रदान के आधार पर नवीन तथा नवीकरण ऊर्जा के विषयों पर तकनीकी द्विपक्षीय सहयोग को प्रोत्‍साहित करने के लिए सहकारी संस्‍थागत संबंध का आधार तैयार करना है। समझौता ज्ञापन में संयुक्‍त कार्य समिति स्‍थापित करने का प्रावधान है ताकि सहयोग से संबंधित विषयों की समीक्षा, निगरानी की जा सके और उन पर विचार-विमर्श किया जा सके। समझौता ज्ञापन में विशेषज्ञों के आदान -प्रदान तथा सूचना नेटवर्किंग का प्रावधान है । इस समझौता ज्ञापन से दोनों देशों के बीच द्विपक्षीय सहयोग मजबूत होगा।
यूनिवर्सल सीरियन ऑर्थोडॉक्‍स चर्च के प्रमुख एच एच मोरन मोर इगनेटियस एफ्रेम II ने प्रधानमंत्री से मुलाकात की

यूनिवर्सल सीरियन ऑर्थोडॉक्‍स चर्च के प्रमुख एच एच मोरन मोर इगनेटियस एफ्रेम II ने आज प्रधानमंत्री श्री नरेन्‍द्र मोदी से मुलाकात की। उनके साथ 9 सदस्‍यीय एक प्रतिनिधि मंडल भी आया था, जिसमें जेकोबाइट सीरियन ऑर्थोडॉक्‍स चर्च के वरिष्‍ठ सदस्‍य शामिल थे। एच एच मोरन मोर इगनेटियस एफ्रेम II इन दिनों पोप के प्रतिनिधि के रूप में भारत की यात्रा पर हैं।
प्रधानमंत्री ने कृत्रिम अंगों के लाभार्थियों से बातचीत की

प्रधानमंत्री श्री नरेन्द्र मोदी की मुलाकात आज उन तकरीबन 50 लाभार्थियों से हुई जिन्हें मुम्बई स्थित युवक प्रतिष्ठान ने कृत्रिम अंग मुहैया कराये हैं। इन युवा लाभार्थियों के साथ आए सांसद श्री किरीट सोमैया ने प्रधानमंत्री को सूचित किया कि इन अंगों को अत्याधुनिक प्रौद्योगिकी से तैयार किया गया है, जिसकी बदौलत इनमें काफी चुस्ती देखी जाती है। प्रधानमंत्री ने इन लाभार्थियों से बातचीत की और वे उनके आत्मविश्वास, उत्साह एवं जोश से काफी प्रभावित नजर आए। उन्होंने प्रतिकूल परिस्थितियों का सामना करने में उनके द्वारा दिखाये जाने वाले साहस की सराहना की और उनके भावी प्रयासों के लिए शुभकामना दी। लोकसभा अध्यक्ष श्रीमती सुमित्रा महाजन, केन्द्रीय सामाजिक न्याय एवं अधिकारिता मंत्री श्री थावर चन्द गहलोत और केन्द्रीय राज्यमंत्री श्री विजय साम्पला तथा श्री कृष्ण पाल गुर्जर भी इस बैठक में उपस्थित थे।
चंपारण सत्‍याग्रह के 100 साल: प्रधानमंत्री कल स्‍वच्‍छाग्रह प्रदर्शनी का उद्घाटन करेंगे

नागरिकों से स्‍वच्‍छाग्रही बनने और स्‍वच्‍छ भारत बनाने का आह्वान प्रधानमंत्री श्री नरेन्‍द्र मोदी चंपारण में महात्‍मा गांधी के सत्‍याग्रह के पहले प्रयोग के 100 साल पूरे होने के अवसर पर राष्‍ट्रीय राजधानी में कल ‘स्‍वच्‍छाग्रह – बापू को करयां‍जलि – एक अभियान, एक प्रदर्शनी’ का उद्घाटन करेंगे। वह इस दौरान भारतीय राष्‍ट्रीय अभिलेखागार द्वारा आयोजित एक ‘ऑनलाइन इंटरएक्टिव क्विज’ का भी शुभारंभ करेंगे। प्रधानमंत्री ने ट्वीट्स की एक श्रृंखला में इसके बारे में बताते हुए कहा है कि चंपारण सत्‍याग्रह एक ऐतिहासिक जन आंदोलन था जिसका एक जबरदस्‍त प्रभाव पड़ा और उन्‍होंने देशवासियों से स्‍वच्‍छाग्रही बनने और स्‍वच्‍छ भारत बनाने का आग्रह किया। प्रधानमंत्री ने कहा, ”कल मैं ऐतिहासिक चंपारण सत्‍याग्रह के 100 साल पूरे होने पर एक विशेष कार्यक्रम ‘स्‍वच्‍छाग्रह – बापू को करयांजलि’ में भाग लूंगा। वहां चंपारण सत्‍याग्रह को प्रदर्शित करने वाली एक प्रदर्शनी होगी और वह सत्‍याग्रह के आवश्‍यक सिद्धांतों को स्‍वच्‍छाग्रह के साथ जोड़ेगी। उस प्रदर्शनी में स्‍वच्‍छ भारत के लिए एक जन आंदोलन शुरू करने के क्रम में स्‍वच्‍छ भारत मिशन द्वारा अपने दायरे में लिए गए एक मैदान को भी प्रदर्शित किया जाएगा। एक सदी पहले भारत के लोगों ने सत्‍याग्रही बनकर उपनिवेशवाद से लोहा लिया था। आइये, आज हम स्‍वच्‍छाग्रही बनकर एक स्‍वच्‍छ भारत का निर्माण करते हैं। चंपारण सत्‍याग्रह बापू के नेतृत्‍व में एक ऐतिहासिक जन आंदोलन था। उसका प्रभाव असाधारण था।”
प्रधानमंत्री ने पारादीप रिफाइनरी को राष्ट्र को समर्पित किया

प्रधानमंत्री श्री नरेन्द्र मोदी ने आज ओडिशा में अत्याधुनिक पारादीप रिफाइनरी राष्ट्र को समर्पित की। इस अवसर पर एक बड़ी जन सभा को संबोधित करते हुए, प्रधानमंत्री ने कहा कि विकास से संबंधित एक आधिकारिक कार्यक्रम में इतनी बड़ी संख्या में लोगों की भागीदारी की वह सराहना करते हैं। ओडिशा के पूर्व मुख्यमंत्री श्री बीजू पटनायक को स्मरण करते हुए, प्रधानमंत्री ने कहा कि पारादीप अब “विकास द्वीप” बन जाएगा- ओडिशा के लोगों के लिए विकास का एक द्वीप। उन्होंने कहा कि इससे युवाओं को रोज़गार के अवसरों का लाभ मिलेगा और ईंधन के लिए लकड़ी जलाने पर निर्भर देशभर की गरीब महिलाओं को एलपीजी की उपलब्धता हासिल हो सकेगी। श्री नरेन्द्र मोदी ने कहा कि मुद्रा और स्टार्ट अप इंडिया जैसी सरकार की पहलों का भारत के युवा लाभ उठा रहे हैं। उद्घाटन स्थल पर पहुँचने से पूर्व, प्रधानमंत्री ने स्वदेशी तकनीक से बनी इंडमैक्स इकाई और मुख्य नियंत्रण कक्ष का दौरा किया। उन्होंने कहा कि संयंत्र में इंडमैक्स उत्पादन क्षमता मेक इन इंडिया पहल का एक उदाहरण है।
ओमान भारत संयुक्‍त व्‍यवसाय परिषद के सदस्‍यों ने प्रधानमंत्री से भेंट की

ओमान से आये लगभग 30 युवा कारोबारियों के एक समूह ने आज प्रधानमंत्री श्री नरेन्‍द्र मोदी से भेंट की। ये कारोबारी ओमान भारत संयुक्‍त व्‍यवसाय परिषद के सदस्‍य हैं। इन सदस्‍यों ने दोनों देशों के लंबे इतिहास के साथ-साथ आपसी समुद्री सम्‍पर्कों पर भी अपने विचार साझा किये। प्रधानमंत्री ने बातचीत के दौरान दोनों देशों के बीच ऊर्जा सुरक्षा एवं खाद्य सुरक्षा के क्षेत्र में सहयोग की अपार संभावनाओं पर प्रकाश डाला। उन्‍होंने रमजान के पवित्र महीने के शुभारंभ के अवसर पर ओमान के सुल्‍तान के साथ-साथ वहां की जनता को बधाई दी।
प्रधानमंत्री ने राष्ट्रीय महिला जनप्रतिनिधि सम्मेलन के समापन सत्र को संबोधित किया

प्रधानमंत्री श्री नरेन्‍द्र मोदी ने आज संसद के केंद्रीय कक्ष में राष्ट्रीय महिला जनप्रतिनिधि सम्मेलन के समापन सत्र को संबोधित करते हुए ‘महिला-नीत विकास’ के महत्‍व पर जोर दिया। प्रधानमंत्री ने कहा कि हमें ‘महिला विकास’ से आगे बढ़कर सोचना चाहिए और ‘महिला-नीत विकास’ की दिशा में आगे बढ़ना चाहिए। प्रधानमंत्री ने स्‍पीकर श्रीमती सुमित्रा महाजन को इस सम्‍मेलन के आयोजन में उनके नेतृत्‍व एवं विजन के लिए बधाई दी और कहा कि ऐसे सम्‍मेलनों के संरचित तत्‍वों के अतिरिक्‍त प्रतिनिधिमंडलों के बीच अनौपचारिक रूप से साझा किए गए अनुभव भी काफी उपयोगी हैं। प्रधानमंत्री ने कहा कि बहुकार्यन, जो कि आधुनिक प्रबंधन का काफी महत्‍वपूर्ण तत्‍व माना जाता है, महिलाओं के लिए बेहद स्‍वाभाविक है। प्रधानमंत्री ने महिला विधायकों से प्रौद्योगिकी के उपयोग के द्वारा अपने विधानसभा क्षेत्रों से जुड़ने का आग्रह किया। उन्‍होंने इस बारे में अपने खुद के अनुभव को साझा किया और माईगॉव प्‍लेटफार्म एवं नरेन्‍द्र मोदी ऐप के माध्‍यम से उन्‍हें प्राप्‍त हो रहे समृद्ध विचारों एवं रायों का जिक्र किया।
फ्रांस के विदेश मंत्री ने प्रधानमंत्री से मुलाकात की और उन्‍हें फ्रांस आने का निमंत्रण दिया

फ्रांस के विदेश मंत्री, श्री लॉरेंट फेबियस ने आज प्रधानमंत्री श्री नरेन्‍द्र मोदी से मुलाकात की और उन्‍हें फ्रांस दौरे का निमंत्रण दिया। दोनों पक्षों ने द्विपक्षीय संबंधों को मजबूत करने और बढ़ाने के लिए अपनी प्रतिबद्धता दोहराई। फ्रांस के विदेश मंत्री का स्‍वागत करते हुए, श्री नरेन्‍द्र मोदी ने यह बताया कि कल उन्‍हें फ्रांस के उपग्रह, स्‍पॉट-7 के प्रक्षेपण को देखने का अवसर मिला था। इस उपग्रह को श्रीहरिकोटा से पीएसएलवी से अंतरिक्ष की कक्षा में भेजा गया है। दोनों देशों के बीच कूटनीतिक और मैत्री संबंधों की याद दिलाते हुए, प्रधानमंत्री श्री मोदी ने शहरी योजना और विरासत संरक्षण के क्षेत्र में फ्रांस का सहयोग मांगा। अहमदाबाद विरासत परियोजना के लिए फ्रांस द्वारा प्रदान की गई तकनीकी मदद का अवलोकन करते हुए, श्री मोदी ने कहा कि भारत ने विरासत शहरों और 100 नए स्‍मार्ट शहरों को बनाने की योजना बनाई है। उन्‍होंने यह भी कहा कि, इस संदर्भ में हमें मदद करने के लिए फ्रांस के पास विशेषज्ञता है। प्रधानमंत्री ने पर्यटन, कौशल-विकास और कम कीमत के रक्षा उत्‍पादन के क्षेत्रों में भी फ्रांस से सहयोग मांगा। फ्रांस के विदेश मंत्री ने कहा कि फ्रांस भारत की नई सरकार के साथ सहयोग और संबंध बढ़ाने के लिए तत्‍पर है। उन्‍होंने विद्यार्थी आदान-प्रदान कार्यक्रम और दोनों देशों के बीच तकनीकी सहयोग को बढ़ाने की चर्चा की। बातचीत के दौरान आतंकवाद के मुद्दे पर भी चर्चा की गई। इस बैठक में विदेश मंत्री श्रीमती सुषमा स्‍वराज, राष्‍ट्रीय सुरक्षा सलाहकार श्री अजीत डोभाल, विदेश सचिव श्रीमती सुजाता सिंह, फ्रांस में भारत के राजदूत श्री अरुण सिंह, भारत में फ्रांस के राजदूत श्री फैंकोइस रिचियर और अन्‍य अधिकारी शामिल हुए।
भारत और स्‍पेन के बीच राजनयिक पासपोर्ट धारकों के लिए वीजा की अनिवार्यता समाप्‍त करने पर समझौता

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमण्‍डल ने आज भारत और स्‍पेन के बीच राजनयिक पासपोर्ट धारकों के लिए वीजा की अनिवार्यता समाप्‍त करने संबंधी एक समझौते पर हस्‍ताक्षर करने को अपनी मंजूरी दे दी। इस समझौते से राजनयिक और पासपोर्ट धारक एक-दूसरे के देश में बगैर वीजा के यात्रा कर सकेंगे। उन्‍हें एक-दूसरे के देश में प्रवेश करते वक्‍त, वहां से गुजरते वक्‍त, वहां से निकासी करते वक्‍त अथवा 90 दिनों तक निवास करने के लिए वीज़ा की जरूरत नहीं पड़ेगी
नेपाल की यात्रा के दौरान प्रधानमंत्री द्वारा प्रेस वक्तव्य

Your Excellency, राइट ऑनरेबल प्रधानमंत्री श्री  का संचार किया है। आज जब मैं भारत-नेपाल संबंधों के भविष्य के बारे में सोचता हूँ, तो बहुत आशावादी विचारों से सोचता हूँ। इसी आशा, विश्वास, भरोसे और आपसी मित्रता की भावना के साथ, मैं एक बार फ़िर प्रधानमंत्री ओली जी का, उनकी सरकार का, और नेपाल के लोगों का ह्रदय से आभार प्रकट करता हूँ। भारत– नेपाल मैत्री अमर रहोस्। धन्यवाद।